open-index/open-wikipedia-markdown huggingface dataset:
სოფისტი (პლატონი)

**სოფისტი** () — პლატონის ერთ–ერთი გვიანი დიალოგი, რომელიც დაახლოებით ძვ. წ. 360 წლით თარიღდება. პარმენიდეში საკუთარი ფორმების თეორიის გაკრიტიკების შემდეგ, პლატონი სოფისტში ფორმების ახალი იდეით შემოდის, უფრო ამქვეყნიურით და მიწიერით – ნათელს ჰფენს ეპისტემოლოგიურ და მეტაფიზიკურ თავსატეხებს; ამგვარად, იგი მიმართავს პარმენიდესისა და ახალგაზრდა სოკრატეს დიალოგს, რომელიც ალბათ უფრო ადრე დაიწერა ვიდრე სოფისტი. გარდა ამისა, ის ხსნის მცდარი და სწორი აზრის თავსატეხს და ასევე გამართლებულ ჭეშმარიტ რწმენას, რომელიც თეტიტუსში განიხილა. მიუხედავად იმისა, რომ სოფისტი თეტიტუსის გაგრძელებად მიიჩნევა, იგი უახლოდება სახელმწიფო მოღვაწის სტილსა და მეთოდოლოგიას.

## რესურსები ინტერნეტში 
*Sophist, Translated by Benjamin Jowett 
*Plato's Sophist and the Being of Non-Being
*Plato's Sophist Annotated Bibliography
*Platon:*Sophistes* The Dialogue in Greek language

კატეგორია:პლატონის დიალოგები
ნადიმი (პლატონი)

**ნადიმი** () — პლატონის ფილოსოფიური ტექსტი, თარიღდება ძვ. წ. 385–380. იგი მოიცავს ისეთ თემებს, როგორიცაა სიყვარულის გენეზისი, მიზანი და ბუნება.

სიყვარული განიხილება ხალხის მიერ, რომელიც ნადიმზე, იგივე სიმპოზიუმზე, სიტყვით გამოდის. თითოეული ადამიანი ვალდებულია შეასხას სიყვარულს (ეროსს) ხოტბა. ნადიმი ტრაგიკოს აგატონის სახლში, ათენში მიმდინარეობს. სოკრატე თავის გამოსვლაში ამტკიცებს, რომ სიყვარულის უმაღლესი მიზანია გახდე ფილოსოფოსი, უფრო ზუსტად სიბრძნის მოყვარული. სოციალურმა ისტორიკოსება დიალოგი გამოიყენეს წყაროდ, რათა ნათელი მოეფინათ ძველი ათენის ცხოვრებისათვის, განსაკუთრებით სექსუალური ჩვევებისთვის და ნადიმისთვის, როგორც ინსტიტუტისთვის.

## რესურსები ინტერნეტში
* English translation of Plato's *Symposium* by Benjamin Jowett: copy at Internet Classics Archive  and another at University of Adelaide  with Jowett's introduction
* Longer summary of the *Symposium* by Glyn Hughes
*  English translation by Harold N. Fowler linked to commentary by R. G. Bury and others
*Angela Hobbs' podcast interview on Erotic Love in the *Symposium* http://nigelwarburton.typepad.com/philosophy_bites/2007/11/angie-hobbs-on-.html 
* Approaching Plato: A Guide to the Early and Middle Dialogues
* Audiobook version of Plato's *Symposium* (Public domain. Translated by Benjamin Jowett)

კატეგორია:პლატონის დიალოგები
მირაჟი

[thumb|right|250px|მირაჟი [მოხავეს უდაბნო|მოხავეს უდაბნოში]]
**მირაჟი** (ფრანგ. mirage) — ოპტიკური მოვლენა ატმოსფეროში, რომლის დროსაც შორს მყოფ საგანთან ერთად განცალკევებით ჩანს მისი მოჩვენებითი გამოსახულება; თუ საგანი ჰორიზონტის მიღმაა, მაშინ ჩანს 
მხოლოდ მისი მოჩვენებითი გამოსახულება. 

მირაჟი შეიძლება იყოს საგნის ქვევით (ქვემო მირაჟი), ზევით (ზემო მირაჟი) და მის გვერდით (გვერდითი მირაჟი). 

მირაჟი აიხსნება საგნიდან წამოსული სინათლის სხივების გამრუდებით, რასაც იწვევს სინათლის გარდატეხის მაჩვენებლების ანომალური განაწილება ატმოსფეროში ჰაერის ტემპერატურის (ე.ი. სიმკვრივის) სხვადასხვაობის გამო.

## იხილეთ აგრეთვე 
* ჩრდილოეთის ციალი

## რესურსები ინტერნეტში 
*All kind of mirages explained
*China daily, rare mirage in Penglai
*The superior mirage
*The inferior mirage
*The highway mirage 
*All Atmospheric effects on light rays 

## ლიტერატურა 
კატეგორია:ოპტიკური ფენომენი
კადიშის ხეობა

**კადიშის ხეობა** — ხეობა ჩრდილოეთ ლიბანში, სადაც გაედინება მდინარე კადიშა. ხშირად მას წმინდა ხეობასაც უწოდებენ (არამეულად კადიშა - წმინდა). საუკუნეების განმავლობაში, აქ თავს აფარებდნენ ქრისტიანული სამონასტრო საზოგადოებები. 

ეს მნიშვნელოვანი ხეობა, სადაც მსოფლიოში უძველესი ქრისტიანული მონასტრები მდებარეობს, იუნესკოს მსოფლიო მემკვიდრეობის სიიდან ამოღების პირასაა. ამის მიზეზი კი მრავალია: არასწორი მშენებლობები, დეფორესტაცია, გაუდაბნოება, ნიავღვრები, რესტრონებიდან მომდინარე ხმაური და მანქანები.

## იხილეთ აგრეთვე
*მსოფლიო მემკვიდრეობის ძეგლების სია აზიასა და ოკეანეთში

## რესურსები ინტერნეტში
* Qadisha.org 
* Destination Lebanon: Qadisha  
* Mar Antonios Qozhaya Maronite Monastery
* Horsh Ehden Natural Reserve 
* Zgharta-Ehden Municipality 
* Unofficial site about Zgharta and Ehden 
* Unofficial site about Bsharri

## სქოლიო
კატეგორია:მსოფლიო მემკვიდრეობის ძეგლები ლიბანში
მალაკა (ქალაქი)

**მალაკა** — ქალაქი მალაიზიაში, მალაკის შტატის დედაქალაქი. 2009 წლის მონაცემებით, მისი მოსახლეობა 473 700 ადამიანს შეადგენს. 2008 წლის ივლისში, იუნესკომ მალაკა მალაიზიის პენანგის შტატში მდებარე ქალაქ ჯორჯტაუნთან ერთად, მსოფლიო მემკვიდრეობის სიაში შიეტანა.

ქალაქი მდინარე მალაკაზე მდებარეობს, მისი მალაკის სრუტესთან შერთვის სიახლოვეს. მალაკის ისტორიული ცენტრი სანაპიროსთანაა, სადაც პორტუგალიელთა ციხის ნანგრევები მდებარეობს.

ქალაქის კლიმატი ცხელი და ტენიანია, მთელი წლის განმავლობაში ტროპიკული წვიმებით. დღის საშუალო ტემპერატურა 30&nbsp;°C - 35&nbsp;°C-ია, ღამის კი 27&nbsp;°C - 29&nbsp;°C.

## იხილეთ აგრეთვე
* მსოფლიო მემკვიდრეობის ძეგლების სია აზიასა და ოკეანეთში

## რესურსები ინტერნეტში 
* მალაკა იუნესკოს საიტზე

კატეგორია:მალაიზიის ქალაქები
კატეგორია:მსოფლიო მემკვიდრეობის ძეგლები მალაიზიაში
ვატ-ფხუ

**ვატ-ფხუ** (ლაო. ວັດພູ  ტაძარი-მთა) — ქმერების სატაძრო კომპლექსის ნანგრევები სამხრეთ ლაოსში. მდებარეობს პხუ-კაოს მთაზე, მდინარე მეკონგიდან 6 კმ-ში. V საუკუნეში, ამ ადგილას ტაძარი იდგა, ხოლო ახლა შემორჩენილი სტრუქტურები XI-XIII საუკუნეებს მიეკუთვნება. ტაძარს უნიკალური სტრუქტურა გააჩნია: ლინგამი მთიდან გადმომდინარე ნაკადულის წყალში ბანაობს. მოგვიანებით ტაძარი თერავადა ბუდისტების სამლოცველო გახდა და ასე გრძელდება დღესაც. 

2001 წელს, იუნესკომ ვატ-ფხუ მსოფლიო მემკვიდრეობის სიაში შეიტანა.

## იხილეთ აგრეთვე
*მსოფლიო მემკვიდრეობის ძეგლების სია აზიასა და ოკეანეთში

## რესურსები ინტერნეტში
* Official Vat Phu Website - history, timetable, news, projects, and more 
*Wat Phu preservation project summary  
*Explore Wat Phu with Google Earth 
*Laos Travel Guide Wat Phu Champasak 

კატეგორია:მსოფლიო მემკვიდრეობის ძეგლები ლაოსში
სამეფო კედრების ტყე

**სამეფო კედრების ტყე** — ლიბანის კედრის ერთ დროს ფართო ტყეების უკანასკნელი ნარჩენები დედამიწაზე, რომელიც ერთ დროს ლიბანის მთებში ყვაოდა. მის ხე-მასალას იყენებდნენ ასურელები, ბაბილონელები, სპარსელები თუ ფინიკიელები. მის მასალას ძველი ეგვიპტელებიც კი ყიდულობდნენ გემთმშენებლობისათვის. ამ კედრის მასალა გამოიყენა სოლომონ მეფემ იერუსალიმში ტაძრის აგებისას, მოგვიანებით კი ოსმალეთის იმპერიამ რკინიგზის მშენებლობისას.

ერთ დროს, თითქმის მთელი ლიბანი კედრის ხშირ ტყეებში იყო გახვეული, სწორედ ამიტომ, დღეს ეს ხე დღეს ამ ქვეყნის სიმბოლოა. საუკუნეების განმავლობაში, მისი გამალებული გაჩეხვის შედეგად, ტყეების ფართობი მნიშვნელოვნად შემცირდა. ისინი მხოლოდ მებში შემორჩა, სადაც ძირითად ხის ძირითად სახეობას წარმოადგენენ. ამის მაგალითია კადიშის ხეობის თავზე აღმართული მაკმელის მთა, სადაც კედარი ზღვის დონიდან 2 000 მეტრზე იზრდება.

კედარის მაქსიმალური სიმაღლე 35 მეტრია, ხოლო მერქნის გარშემოწერილობა 12-14 მეტრი.

ბიბლიურ კედარზე ზრუნვა სათავეს 1876 წლიდან იღებს, როდესაც დედოფალ ვიქტორიას პატივსაცემად, 102 ჰექტარის ფართობზე გაშენებულ ნარგავებს, თხებისაგან დასაცავად, მაღალი, ქვის კედელი შემოარტყეს.

1998 წელს, იუნესკომ სამეფო კედრის შემორჩენილი ტყეები მსოფლიო მემკვიდრეობის სიაში შეიტანა.

## იხილეთ აგრეთვე
*მსოფლიო მემკვიდრეობის ძეგლების სია აზიასა და ოკეანეთში

## გალერეა

Image:Cedars01(js).jpg|
Image:Cedars02(js).jpg
Image:Cedars03(js).jpg
Image:Cedars05(js).jpg
Image:Cedars06(js).jpg
Image:Cedars07(js).jpg
Image:Cedars10(js).jpg
Image:Cedars11(js).jpg
Image:Cedars12(js).jpg
Image:Cedars13(js).jpg
Image:Cedars14(js).jpg
Image:Cedars15(js).jpg
Image:Cedars16(js).jpg
Image:Cedars17(js).jpg
Image:Cedars18(js).jpg
Image:Cedars19(js).jpg
Image:Cedars20(js).jpg
Image:Cedars21(js).jpg
Image:Cedars22(js).jpg
Image:Cedars24(js).jpg
Image:Cedars25(js).jpg
Image:Cedars27(js).jpg

## რესურსები ინტერნეტში
* http://www.ikamalebanon.com/eco_tourism/north_et/north_cities_et/cedars.htm 
*The Cedars (Al Arz) 
*იუნესკოს საიტი

## სქოლიო
კატეგორია:მსოფლიო მემკვიდრეობის ძეგლები ლიბანში
კატეგორია:ლიბანის გეოგრაფია
კატეგორია:გილგამეშის ეპოსი
ძველი ქალაქი (იერუსალიმი)

**ძველი ქალაქი** (, ''Ha'Ir Ha'Atiqah*, , *al-Balda al-Qadimah'') — 0,9 კმ² ფართობის კედელშემოვლებული ტერიტორია იერუსალიმში. ქალაქის ამ ნაწილში რამდენიმე რელიგიის უმნიშვნელოვანესი რელიგიური ძეგლი მდებარეობს: იუდეველთათვის – მორიას მთა და გოდების კედელი, ქრისტიანთათვის – მაცხოვრის საფლავი, მუსლიმთათვის – კლდის გუმბათი და ალ-აქსას მეჩეთი.

ტრადიციულად, ძველი ქალაქი ოთხ არათანაბარ ნაწილად იყოფოდა, ამჟამინდელი დაყოფა კი XIX საუკუნეში განისაზღვრა. დღეისათვის, ის იყოფა მუსლიმანურ, ქრისტიანულ, ებრაულ და სომხურ ნაწილებად. 1948 წლის არაბ-ისრაელის ომის დროს, ძველი ქალაქი მთლიანად იორდანიის მხარეს მოექცა. 1967 წლის ექვსდღიანი ომის დროს, როდესაც მაცხოვრის საფლავი ხელიდან ხელში გადადიოდა, ისრაელმა იერუსალიმის მთლიანი ძველი ნაწილის ოკუპაცია მოახდინა.

1980 წელს, იორდანიამ იუნესკოს შესთავაზა, რომ ძველი ქალაქი მსოფლიო მემკვიდრეობის სიაში შეეტანა. ორგანიზაციამ ეს თხოვნა 1981 წელს დააკმაყოფილა. უკვე 1982 წელს, იორდანიამ ძველი ქალაქის ამჯერად საფრთხის ქვეშ მყოდ ძეგლთა სიაში გადაყვანა მოითხოვა.

## იხილეთ აგრეთვე 
*მსოფლიო მემკვიდრეობის ძეგლების სია აზიასა და ოკეანეთში

## რესურსები ინტერნეტში 
*ძველი ქალაქი იუნესკოს საიტზე
*Virtual tour of the Muslim Quarter 
*Virtual tour of the Church of the Holy Sepulchre 
*Virtual tour of the Cardo 
*Virtual tour of the Damascus gate 
*Virtual tour of the Kotel 

## სქოლიო 
კატეგორია:მსოფლიო მემკვიდრეობის ძეგლები ისრაელში
კატეგორია:იერუსალიმი
Hey You (პინკ ფლოიდის სიმღერა)

„**Hey You**“ — ინგლისური პროგრესული როკ-ჯგუფ პინკ ფლოიდის რიგით პირველი სიმღერა 1979 წლის კონცეპტუალური ალბომის *The Wall* მეორე დისკიდან. მისი ავტორია როჯერ უოტერსი.

## კომპოზიცია 
კომპოზიცია იწყება აკუსტიკური გიტარის სოლოთი, რომელიც კლასიკურ სტილში დეივიდ გილმორის მიერ სრულდება. სიმღერის ვოკალური ნაწილის დიდი რაოდენობა სრულდება გილმორის, ხოლო უკანასკნელი სტროფი - როჯერ უოტერსის მიერ. დეივიდი აგრეთვე უკრავს ბას-გიტარაზე.

## სიუჟეტი
*The Wall* არის ამბავი პინკის შესახებ, რომელიც არის საზოგადოებისგან გაუცხოებული როკ-ვარსკვლავი. იგი საზოგადოებისგან ფსიქოლოგიურ ბარიერს ქმნის, წარმოსახვითი კედლის სახით.

ამ სიმღერაში პინკი ხვდება, რომ დაუშვა შეცდომა და ცდილობს გარე სამყაროსთან ურთიერთობის აღდგენას. თუმცა, იგი კედლის მიღმა ვერაფერს ხედავს. პინკი სულ უფრო და უფრო სასოწარკვეთილი ხდება, როდესაც ხვდება, რომ გამოსავალი არ არის.

როჯერ უოტერსი:

პინკი მზად არის, მიიღოს ჭიები. ეს არის ჩვენში გახრწნის, უარყოფითი ძალების სიმბოლო. ისინი ჩნდებიან, როდესაც ცხოვრებაში იმედი არ რჩება.

## საკონცერტო ვერსიები
სიმღერა სრულდებოდა ჯგუფის 1980-1981 და 1994 წლების კონცერტებზე. იგი აგრეთვე შესრულდა როჯერ უოტერსის მიერ, ბერლინში, 1990 წელს და ტურნეებში The Pros and Cons of Hitch Hiking და The Wall Live.

## სხვა ვერსიები
ფილმში „პინკ ფლოიდი: კედელი“ „Hey You“ არ ჟღერს, თუმცა ფილმისათვის მომზადებული ვერსია შეტანილია DVD-გამოცემის დამატებით მასალებში.

## სქოლიო 
კატეგორია:1979 წლის სიმღერები
კატეგორია:პინკ ფლოიდის სიმღერები
კატეგორია:სიმღერები როჯერ უოტერსის ავტორობით
Goodbye Blue Sky

„**Goodbye Blue Sky**“ — ინგლისური პროგრესული როკ-ჯგუფ პინკ ფლოიდის რიგით მეშვიდე სიმღერა 1979 წლის კონცეპტუალური ალბომიდან *The Wall*. მისი ავტორია როჯერ უოტერსი.

## კომპოზიცია 
ამ სიმღერის შესავალში ჟღერს ჩიტების ხმები. ახლოვდება სამხედრო თვითმფრინავები, რაც იქცევს ბავშვის ყურადღებას (ჰარი უოტერსის ხმა). იგი წარმოთქვამს: Look mummy, there's an aeroplane up in the sky (შეხედე, დედა, ცაში თვითმფრინავია).

შემდეგ ჟღერს დევიდ გილმორის ვოკალი და გიტარები. სიმღერის ტექსტში ასახულია მოგონებები ელ­ვი­სე­ბუ­რი ომის შესახებ.

სიმღერის ვერსია შეტანილია ფილმში „პინკ ფლოიდი: კედელი“, სადაც მას ახლავს ჯერალდ სკარფის მიერ შექმნილი ანიმაციური კადრები, ომის კოშმარებით.

სიმღერის დასაწყისში ფრაზას წარმოთქვამს ჰარი უოტერსი, როჯერის შვილი. მისი და მისი დის, ინდიას ხმები აგრეთვე ჟღერს ჯგუფის კომპოზიციაში „Two Suns in the Sunset“.

## სიუჟეტი 
*The Wall* არის ამბავი პინკის შესახებ, რომელიც არის საზოგადოებისგან გაუცხოებული როკ-ვარსკვლავი. იგი საზოგადოებისგან ფსიქოლოგიურ ბარიერს ქმნის, წარმოსახვითი კედლის სახით. ამ სიმღერის ტექსტში აღწერილია მოგონებები ომზე.

## საკონცერტო ვერსიები
2010-2013 წლის ტურნეში The Wall Live უოტერსი ამ კომპოზიციაში იყენებდა ვიდეოპროექციას, სადაც თვითმფრინავიდან, სხვა სიმბოლოებთან (დოლარი, მერსედესის ნიშანი, ფაშისტური სვასტიკა) იყრებოდა დავითის ვარსკვლავებიც, რამაც ერთ-ერთი ებრაული ორგანიზაცია გაანაწყენა და გამოიწვია უოტერსის დადანაშაულება ანტისემიტიზმში, თუმცა მუსიკოსმა მოგვიანებით განმარტა, რომ მსგავსი არაფერი ჰქონდა ჩაფიქრებული და ოდნავ შეცვალა პროექციაში სიმბოლოთა თანმიმდევრობა. ამ კონცერტებზე უფრო ვრცელი იყო იმპროვიზაცია ძირითად თემაზე, რომელიც სხვადასხვა ხანგრძლივობის ნომერს შეადგენდა - ამ დროს ეკრანზე ჩანდა სისხლიანი ზღვა ზემოთ აღნიშნული სიმბოლოებით.

უოტერსის 1990 წლის კონცერტზე The Wall Live In Berlin სიმღერა შესრულდა ჯონი მიტჩელის მიერ. სხვა კონცერტებზე (გარდა ჯგუფის 1980-1981 წლის ტურნეს თარიღებისა) ნომერი არ შესრულებულა. ორიგინალურ კონცერტებზე, სიმღერის ბოლოს რიჩარდ რაიტი ასრულებდა ვრცელ სოლოს კლავიშებიან საკრავებზე.

## სქოლიო 
კატეგორია:1979 წლის სიმღერები
კატეგორია:პინკ ფლოიდის სიმღერები
კატეგორია:სიმღერები როჯერ უოტერსის ავტორობით
ჯორჯტაუნი (პენანგი)

**ჯორჯტაუნი** — ქალაქი მალაიზიაში, პულაუ-პინანგის შტატის დედაქალაქი. სახელი ეწოდა დიდი ბრიტანეთის მეფე ჯორჯ III-ის პატივსაცემად. მდებარეობს კუნძულ პენანგზე. 2010 წლის მონაცემებით, მისი მოსახლეობა 157 743 ადამიანს შეადგენს, ხოლო მთლიანად მეტროპოლიის 1 253 748 და წარმოადგენს მალაიზიის სიდიდით მესამე მეტროპოლიას მოსახლეობის რაოდენობის მიხედვით.

2008  წელს, ქალაქის ცენტრალური ნაწილი იუნესკომ მსოფლიო მემკვიდრეობის სიაში შეიტანა.

ქალაქი 1786 დააარსა ბრიტანეთის ოსტ-ინდოეთის კომპანიის ვაჭარმა, ფრანსის ლაითმა, როგორც მალაის შტატის კომპანიის ბაზა.

ინგლისურენოვანმა გამოცემა Asiaweek-მა, აზიის საუკეთესო ქალაქების ნუსხაში ჯორჯტაუნი 1998 წელს მე-6, ხოლო 2000 წელს მე-9 ადგილზე დაასახელა.

ქალაქის კლიმატი ტროპიკულია, 24&nbsp;°C საშუალო წლიური ტემპერატურით, ხოლო ნალექების წლიური მაჩვნებელი 2550 მმ-ია.

## იხილეთ აგრეთვე 
* მსოფლიო მემკვიდრეობის ძეგლების სია აზიასა და ოკეანეთში

## გალერეა 

ფაილი:Beach Street Penang Dec 2006 011.jpg|
ფაილი:Fort Cornwallis Penang Dec 2006 005.jpg|
ფაილი:Kek Lok Si.JPG|ბუდისტური ტაძარი
ფაილი:Islamic Museum Penang Dec 2006 001.jpg|ისლამური მუზეუმი
ფაილი:Jewish Cemetery Penang Dec 2006 001.jpg|ებრაული სასაფლაო
ფაილი:Eastern & Oriental Hotel Penang Dec 2006 004.jpg|სასტუმრო *Eastern & Oriental Hotel*
ფაილი:Georgetown Penang December 2007 003.jpg|
ფაილი:Gurney Drive.JPG|

## რესურსები ინტერნეტში 
* A website focused on Penang Heritage 
* George Tower in Community Portal 
* Article about George Town 
* Georgetown photo gallery 
* Trails of Georgetown 
* Virtual Tour of Penang World Heritage: Khoo Kongsi Temple

## სქოლიო 
კატეგორია:მალაიზიის ქალაქები
კატეგორია:მსოფლიო მემკვიდრეობის ძეგლები მალაიზიაში
კინაბალუს ეროვნული პარკი

**კინაბალუს ეროვნული პარკი** — ერთ-ერთი პირველი ეროვნული პარკი მალაიზიაში, რომელიც 1964 წელს შეიქმნა. ამავე დროს, იგი პირველი ობიექტია მალაიზიიდან, რომელიც 2000 წელს იუნესკომ მსოფლიო მემკვიდრეობის სიაში შეიტანა, როგორც თავისი „აშკარად უნივერსალური ღირებულებებისა" მსოფლიოშო უმნიშვნელოვანესი ბიოლოგიური როლის გამო. 

მდებარეობს კუნძულ ბორნეოს მალაიზიის კუთვნილი ნაწილის აღმოსავლეთ სანაპირო ზოლში, საბაჰის შტატში. მისი ფართობი 754 კმ²-ია. პარკი გარს ერტყმის კინაბლუს მთას, რომელიც კუნძულ ბორნეოს უმაღლესი მწვერვალია (4 095 მ)

პარკი საკმაოდ პოპულარულია ტურისტებში და მალაიზიის ერთ-ერთ უმნიშვნელოვანეს ტურისტულ ღირსშესანიშნაობას წარმოადგენს. 2004 წელს, მას 415 360 მნახველი და 43 430 მთამსვლელი ეწვია.

## იხილეთ აგრეთვე
*მალაიზიის ეროვნული პარკების სია
*მსოფლიო მემკვიდრეობის ძეგლების სია აზიასა და ოკეანეთში

## რესურსები ინტერნეტში
* Sabah Parks website

კატეგორია:მსოფლიო მემკვიდრეობის ძეგლები მალაიზიაში
კატეგორია:მალაიზიის ეროვნული პარკები
ნორვეგიის მუნიციპალიტეტები

მინი|ნორვეგიის მუნიციპალიტეტები
**ნორვეგიის მუნიციპალიტეტები** () — ადგილობრივი თვითმმართველობის ერთეულები ნორვეგიაში. ნორვეგია დაყოფილია 357 მუნიციპალიტეტად . დედაქალაქ ოსლოს აქვს საგრაფოს სტატუსი და იყოფა 15 უბნად, რომლებსაც აქვს მუნიციპალიტეტის სტატუსი.

მუნიციპალიტეტის საკრებულო (kommunestyret) აირჩევა პროპორციული სისტემით 4 წლის ვადით. მერი (ordfører) აირჩევა საკრებულოს მიერ საკუთარი შემადგენლობიდან და ის ხელმძღვანელობს აღმასრულებელ კომიტეტს (formannskap), რომელიც კომპლექტდება პოლიტიკური პარტიების წარმომადგენლებისგან არჩევნების შედეგების პროპორციულად. ორ უდიდეს ქალაქში, ოსლოსა და ბერგენში მოქმედებს საპარლამენტო სისტემა, სადაც საკრებულო უმრავლესობის წესით აკომპლექტებს ქალაქის მთავრობას. 

## რესურსები ინტერნეტში
*ნორვეგიის ადგილობრივი და რეგიონული ხელისუფლებების ასოციაცია
*ლოკალური მთავრობის და რეგიონული განვითარების სამინისტრო

## სქოლიო
კატეგორია:ნორვეგიის მუნიციპალიტეტები
ზღვის დინებები

[300პქ|მინი|ზღვის დინებების რუკა ([1911)]]
300პქ|მინი|ზღვის დინებები
**ზღვის დინებები** (**ოკეანის დინებები**) — წინსვლითი მოძრაობა ზღვებსა და ოკეანეებში. ოკეანის ზედაპირზე ისინი ფართო ზოლად ვრცელდება. ზღვის დინებებს იწვევს ზღვის ზედაპირზე მოძრავ ჰაერსა და წყალს შორის არსებული ხახუნის ძალა, წყალში წარმოქმნილი წნევის გრადიენტები და მთვარისა და მზის მიერ გამოწვეული მოქცევის ძალები. 

დინების მიმართულებაზე გავლენას ახდენს დედამიწის ბრუნვის ძალა, რის გამოც დინებები ჩრდილოეთ ნახევარსფეროში გადაიხრებიან მარჯვნივ, სამხრეთ ნახევრარსფეროში — მარცხნივ. 

ზღვებისა და ოკეანეების წყლის ზედაპირული შრის მოძრაობის ძირითადი სახეა ქარისმიერი დინება. აღსანიშნავია აგრეთვე ჩამონადენისმიერი დინება და კომპენსაციური დინება. განლაგების მიხედვით განარჩევენ: ზედაპირულ, სიღრმით, ფსკერულ და სხვ. დინებებს; ფიზიკურ-ქიმიური მაჩვენებლებით კი — თბილ, ცივ, მლაშე და გამტკნარებულ დინებებს. 

დინება შეიძლება იყოს აგრეთვე მუდმივი, დროებითი და პერიოდული (მოქცევა-მიქცევით გამოწვეული). ყველაზე მკაფიოდ გამოხატული ზღვის დინებები მრავალი ფაქტორის ზემოქმედების შედეგია. მაგალითად: გოლფსტრიმი ერთდოულად ქარისმიერი, ჩამონადენისმიერი და კომპენსაციური დინებაცაა. 

პირველი მითითებები ზღვის დინებების შესახებ გვხვდება ძველი ბერძენი მეცნიერების შრომებში. არისტოტელე მეტად გასაგებად საუბრობდა ქერჩის, ბოსფორისა და დარდანელის სრუტეებში არსებულ ზღვის დინებებზე. მისი მოწაფე თეოფრასტე მოიხსენიებს იგივე დინებებს გიბრალტარის სრუტეში.

შუა საუკუნეებში (XI, XII, XIII სს.) ნორვეგიელებმა გახსნეს საზღვაო გზა, რომელიც ჩრდილოეთ ევროპიდან გადიოდა ისლანდიაში, შემდეგ გრენლანდიაში და აქედან ჩრდილოეთ ამერიკაში. ამ ზღვაოსნობაში ნორმანდიელები გაეცნენ ზღვის დინებებს, რაც ჩანს იმ სახელწოდებიდან, რომლებსაც ისინი აკუთვნებდნენ გზაში შემხვედრ ადგილებს, მაგალითად: დინების ყურე (Straumfords), დინების კონცხი (Straumnass) და სხვ. 

არაბები, რომლებიც დიდი ძალისხმევით დაცურავდნენ ინდოეთის ოკეანეში, კარგად იცნობდნენ მუსონურ დინებებს. არაბები თავიანთი ნაოსნობით აღწევდნენ აფრიკის სამხრეთ სანაპიროებს; ისინი აქ ეცნობიან მოზამბიკის სრუტეში არსებულ დინებებს.

XV საუკუნის შუა წლებში პორტუგალიელები და ისლანდიელები უეჭველ ცნობებს ფლობდნენ ოკეანური დინებების შესახებ. მსოფლიოში არსებობს მრავალი ოკეანური დინება, რომელთაგან აღსანიშნავია გოლფსტრიმი, კუროსიო და ა.შ. 

## რესურსები ინტერნეტში 
* ზღვის დინებები – ენციკლოპედია ბრიტანიკა 

## ლიტერატურა 
* Шокальский, Ю. М. Океанография, 2 изд., Л., 1959.

კატეგორია:ოკეანოლოგია
Los Endos

„**Los Endos**“ — ინსტრუმენტული, რიგით მერვე კომპოზიცია ჯგუფ ჯენესისის 1976 წლის ალბომზე A Trick of the Tail. მასში წარმოდგენილია ექსპერიმენტების ჯაზ-ფიუჟენისა და პროგრესული როკის ჟანრებში. კომპოზიციაში ფილ კოლინზის მიერ ჯგუფში Brand X მოღვაწეობის პერიოდის სტილისტიკაა შეიმჩნევა.

სათაური *Los Endos* არ არის ესპანურ თუ რომელიმე სხვა ენაზე, იგი უფრო მეტად ენების პაროდირებას წარმოადგენს და აღნიშნავს *დასასრულს*.

კომპოზიციაში ჟღერს ნაწყვეტები ჯენესისის სხვა ნომრებიდან. შესავალი აღებულია სიმღერიდან It's Yourself, რომელიც გამოვიდა სინგლზე Ripples. ფინალური სექცია აგებულია სიმღერებზე  Dance on a Volcano და Squonk.

კომპოზიციის ბოლოს ჟღერს ფილ კოლინზის ვოკალი და სიტყვები There's an angel standing in the sun...There's an angel standing in the sun / free to get back home. ეს სტრიქონები აღებულია 1972 წელს გამოცემული ალბომის *Foxtrot* კომპოზიციის Supper's Ready სექციიდან As Sure as Eggs Is Eggs (Aching Men's Feet). ეს ტექსტი არის ერთგვარი მიძღვნა 1975 წელს ჯგუფიდან წასული პიტერ გებრიელისადმი.

სიმღერის Dance on a Volcano რეპრიზა ალბომის ბოლოს არ არის ერთადერთი ჯგუფის შემოქმედებაში. ალბომების *Selling England by the Pound*, *Seconds Out* და *Duke* ფინალში გამოყენებულია მსგავსი კომპოზიციური მიდგომა.

კომპოზიცია რეგულარულად სრულდებოდა ჯგუფის საკონცერტო გამოსვლებზე, 1976-1987 წლებში. ტურნეს ''We Can't Dance* მსვლელობისას მას არ უკრავდნენ, მაგრამ დააბრუნეს საკონცერტო პროგრამაში 2007 წლის ტურნეზე Turn It On Again. 1977-1981 წლებში სიმღერას კონცერტებზე ასრულებდნენ Dance on a Volcano-სთან ერთად. 1982 წლიდან სრულდებოდა შერწყმული Drum Duet / Los Endos (დუეტი დასარტყამ ინსტრუმენტებზე Los Endos-სთან ერთად).

Los Endos-ის 1976 წლის საკონცერტო ვერსია შეტანილია ფილმში *Genesis: In Concert* და ალბომებში *Seconds Out* და Live Over Europe 2007. იგი ასევე მოხვდა 3 დისკიან კრებულში *Platinum Collection''.

## პერსონალი 
* ფილ კოლინზი - დასარტყმელი საკრავები, პერკუსია, ვოკალი
* მაიკ რეზერფორდი - ბას გიტარა, 12 სიმიანი გიტარა, მუგ ტაურუსის ბას პედლები
* სტივ ჰეკეტი - წამყვანი გიტარა, გიტარის ეფექტები
* ტონი ბენქსი - მელოტრონი, ორგანი, ARP Pro Soloist

კატეგორია:1976 წლის სიმღერები
კატეგორია:ჯენესისის სიმღერები
უბსუ-ნური

მინი|255პქ|უბსუ-ნურის მდებარეობა

**უბსუ-ნური** (მონ. Увс нуур,) — მარილის მაღალი შემცველობის ტბა მონღოლეთსა და ნაწილობრივ რუსეთში, უბსუ-ნურის აუზში. მისი ფართობი 3,350 კმ²-ია და უდიდესია მონღოლეთში. მდებარეობს დიდი ტბების ქვაბულში, ზღვის დონიდან 759 მეტრზე. მის სიახლოვეს მდებარე ყველაზე დიდი დასახლებაა ქალაქი ულანგომი. ტბის თავთხელი და ძალიან მარილიანი წყალი ნარჩენია იმ მლაშე ზღვისა, რომელიც ათასობით წლის წინ ამ ტერიტორიებს ფარავდა. 

ტბის სიგრძე 84 კმ-ია, სიგანე 79 კმ, მაქსიმალური სიღრმე 20 მ. მთავარი ჩამდინარე მდინარეებია ხანგაის მთებიდან ჩამომდინარე ტურუნი და ტესი და ალთაის მთებიდან ჩამომდინარე ხალხირა და სანგილი. ზამთარში ტბა იყინება (ოქტომბრიდან მაისამდე). მის წყალში გავრცელებულია 29 სახეობის თევზი. 

ტბა და მისი შემოგარენი დაცულ ტერიტორიას წარმოადგენს. 2003 წელს იგი იუნესკომ მსოფლიო მემკვიდრეობის სიაში შეიტანა.

## იხილეთ აგრეთვე
* მსოფლიო მემკვიდრეობის ძეგლების სია აზიასა და ოკეანეთში
* იუნესკოს მსოფლიო მემკვიდრეობის ძეგლები რუსეთში
* რუსეთის ტბები

## რესურსები ინტერნეტში
*UNESCO evaluation of the property
*Data summary Uvs Nuur
*Protected areas of the world Uvs Nuur Basin, Russian Federation (Tuva) & Mongolia  
*Natural Heritage Protection Fund - The Uvs Nuur Basin 
*Notes on the Cladoceran and Copepod Fauna of the Uvs Nuur Basin (Northwest Mongolia)
*Uvs Lake, Mongolia 
*The Ubsunur Hollow State Biosphere Reserve 
*Ubsu-Nur Accepted into World Network of Biosphere Reserves 
*Singing Stones - The Republic of Tuva
*Ubsu Nur satellite photo 
*The distribution of the vegetation in the Uvs-nuur basin and its surrounding mountain ranges 
*Lake Uvs and its surrounding wetlands 
*Limnological Catalog of Mongolian Lakes 

კატეგორია:მონღოლეთის ტბები
კატეგორია:ტუვის ტბები
კატეგორია:მსოფლიო მემკვიდრეობის ძეგლები მონღოლეთში
კატეგორია:მსოფლიო მემკვიდრეობის ძეგლები რუსეთში
კატეგორია:ტბები ანბანის მიხედვით
System of a Down (ალბომი)

***System of a Down*** — ჯგუფ System of a Down-ის სადებიუტო სტუდიური ალბომი. იგი ჩაიწერა 1997-1998 წლებში, რიკ რუბინის პროდიუსერობით და გამოვიდა 1998 წლის 30 ივნისს. RIAA-სგან მას 2000 წელს მიენიჭა ოქროს, ხოლო მოგვიანებით, ალბომის *Toxicity* წარმატების შემდეგ - პლატინის სტატუსი.

## სიმღერების სია
## სერტიფიცირებები
## სქოლიო 
კატეგორია:1999 წლის სადებიუტო ალბომები
კატეგორია:American Recordings-ის ალბომები
კატეგორია:Columbia Records-ის ალბომები
კატეგორია:System of a Down-ის ალბომები
კატეგორია:ალბომები რიკ რუბინის პროდიუსერობით
პიეზომეტრი

მინი|250პქ|პიეზომეტრი
**პიეზომეტრი** () — მოწყობილობა, რომელიც ჰიდროსტატიკური წნევის ზემოქმედებით ზომავს ნივთიერების მოცულობის ცვლილებას. პიეზომეტრიული გაზომვებით ადგენენ ნივთიერებათა კუმშვადობის მონაცემებს, იკვლევენ მათი მდგომარეობის დიაგრამებს, აგრეთვე ფაზურ გადასვლებსა და სხვა ფიზიკურ-ქიმიურ პროცესებს. 

განასხვავებენ პიეზომეტრის 2 ძირითად ტიპს: 
* I ტიპის პიეზომეტრში გამოსაკვლევი ნივთიერების მასა (M) მუდმივია, მისი მოცულობა (V) კი იცვლება წნევისა (p) და ტემპერატურის (T) შეცვლასთან ერთად. მას იყენებენ აირების, სითხეებისა და მყარი სხეულების კუმშვადობის დასადგენად.
 
* II ტიპის პიეზომეტრში M ცვლადია, გამოსაკვლევი ნივთიერების შემცველ ჭურჭლის მოცულობა კი არ იცვლება. დიდი სიბლანტის სითხეებისა და მყარი სხეულების გამოსაკვლევად ამ ტიპის პიეზომეტრს არ იყენებენ.
მაღალი წნევის პირობებში (р ~ 108—1010 პა) სითხეებისა და მყარი სხეულების კუმშვადობის დასადგენად იყენებენ ყვინთას ან დგუშის ტიპის პიეზომეტრს. თუ (*р* >~ 10-9—1010 პა) კუმშვადობას საზღვრავენ სხვა ხერხით. მაგ. ; რენტგენული სტრუქტურული ანალიზის მეთოდებით. ჰიდროსტატიკური წნევის ქვეშ სხეულის წრფივი ზომების ცვლილებას ზომავენ *წრფივი* პიეზომეტრით.

## იხილეთ აგრეთვე 
* დილატომეტრი

## ლიტერატურა 
კატეგორია:მოწყობილებები
კატეგორია:ჰიდროლოგია
ორხონის ხეობა

**ორხონის ხეობა** — ხეობა მონღოლეთში, რომელიც გადაჭიმულია მდინარე ორხონის გასწვრივ, დედაქალაქ ულან-ბატორიდან დაახლოებით 360 კმ–ით დასავლეთით. 2004 წელს იგი იუნესკომ მსოფლიო მემკვიდრეობის ძეგლთა სიაში შიეტანა, როგორც მომთაბარე ტრადიციების მქონე ტერიტორია უკვე ორი ათასწლეულის განმავლობაში.

ტერიტორია რამდენიმე არქეოლოგიურ ძეგლს მოიცავს.

## იხილეთ აგრეთვე 
* მსოფლიო მემკვიდრეობის ძეგლების სია აზიასა და ოკეანეთში

## რესურსები ინტერნეტში 
* ორხონის ხეობა იუნესკოს საიტზე

კატეგორია:მსოფლიო მემკვიდრეობის ძეგლები მონღოლეთში
კატმანდუს ხეობა

**კატმანდუს ხეობა** (ნეპ. नेपाः स्वनिग) — ხეობა ნეპალში, რომელიც უძველესი აზიური ცივილიზაციების გზაჯვარედინზე მდებარეობს და მოიცავს 130 მნიშვნელოვან მონუმენტს, მათ შორის ინდუისტი და ბუდისტი პილიგრიმების სალოცავებს. ხეობის ტერიტორიაზე იუნესკოს მსოფლიო მემკვიდრეობის შვიდი ძეგლი მდებარეობს. 

კატმანდუს ხეობაში პირველი დასახლებები დაახლოებით ძვ. წ. 300 წლისთვის გამოჩნდა. აქ აღმოჩენილი ყველაზე ძველი წარწერა ძვ. წ. 185 წლით თარიღდება, ხოლო ყველაზე ძველი ნაგებობის ასაკი 1 992 წელია.

## იხილეთ აგრეთვე 
*მსოფლიო მემკვიდრეობის ძეგლების სია აზიასა და ოკეანეთში

## რესურსები ინტერნეტში 
* UNESCO - Kathmandu Valley
* UNESCO Advisory Board Evaluation
* 360 X 180 degree virtual travel of Kathmandu. Drag mouse to travel virtually.
* Images from Kathmandu Valley 
* 360° panorama images of Kathmandu valley 
* Flickr.com - Scenes & Sights of Kathmandu Valley
* Under the Spell of Ancient Deities 
* *whl.travel* Kathmandu Guide 

კატეგორია:მსოფლიო მემკვიდრეობის ძეგლები ნეპალში
იოა (საბადო)

მინი|250პქ| იოას საბადო
**იოა** (ნორვ.Gjøa) — ნავთობისა და გაზის კონდენსატური საბადო ნორვეგიაში. იაოს საბადო  ნორვეგიის დასავლეთი სანაპიროდან 45 კმ-ში, ჩრდილოეთის ზღვაში მდებარეობს. იგი გაიხსნა 1989 წელს. იოას საბადოს მარაგი შეადგენს 83 მლნ. ბარელ ნავთობსა და კონდენსატსა და 40 მლრდ. მ³ გაზს. საბადოს ათვისებაში პარტნიორები არიან GDF Suez (30 %), Petoro (30 %), Statoil (20 %), Royal Dutch Shell (12 %) და RWE (8 %). 

## რესურსები ინტერნეტში
* Statoil om utbyggingen av Gjøa

კატეგორია:ნორვეგიის ეკონომიკა
კატეგორია:ნორვეგიის საბადოები
ფურბა

**ფურბა** (სანს: *დევანაგარი* कील kīla; ტიბ: ཕུར་བ, ვაილი phur-ba *ფურბა*, *ფურპა*) — სამმხრიანი პალოს, სარის, დანის ან ლურსმნის ფორმიანი სარიტუალო იარაღი ტიბეტურ ბუდიზმში, ბონსა და ინდურ ვედურ ტრადიციებში. დაკავშირებულია მედიტაციის ღვთაებასთან, იშთადევასთან. 

## რესურსები ინტერნეტში
*Cleland, Elizabeth (2001) *The Vajrakilaya Sadhana: an Euro-American Experience of a Nyingma Ritual*. Ottawa: Carleton University. Source: http://www.collectionscanada.ca/obj/s4/f2/dsk3/ftp04/MQ57700.pdf  (accessed: Monday, 26 February 2007)
*Shamanistic Studies and Research Centre. Source: http://www.himalayanshamans.com/ (accessed: Monday, February 26, 2007)
*Source: http://www.siddharthasintent.org/Programs/1204-vajrakilaya-taiwan2.html  (accessed: Tuesday, 30 January 2007)
*http://www.paldensakya.org.in/newsdisplay.asp?newsid=4  (accessed: Tuesday, 30 January 2007)
*http://www.vajrakilaya.org/ (accessed: Tuesday, 30 January 2007)

კატეგორია:ბუდისტური სიმბოლოები
კატეგორია:იიდამები
საგარმატხის ეროვნული პარკი

**საგარმატხის ეროვნული პარკი** — დაცული ტერიტორია ჰიმალაის მთებში, აღმოსავლეთ ნეპალის ტერიტორიაზე. მის შემადგენლობაში შედის ევერესტის სამხრეთი ნახევარიც. პარკი შეიქმნა 1976 წელს და უკვე 1979 წელს იგი იუნესკოს მსოფლიო მემკვიდრეობის სიაში შევიდა. *Sagarmāthā* სანსკრიტის ენაზე *ცას* ნიშნავს, ხოლო *māthā* *შუბლს*. სწორედ ეს სახელი ეწოდება ნეპალურ ენაზე ევერესტის მთას. 

პარკი მოიცავს 1 148 კმ² ტერიტორიას და მდებარეობს ზღვის დონიდან 2 845 - 8 848 მეტრზე. 5 000 მეტრზე მაღლა მდებარე მიწა აქ უნაყოფოა და იგი პარკის ტერიტორიის 69%-ს შეადგენს, 29% ოდნავ ნაყოფიერია, ხოლო 3% ტყიანი. პარკის უდიდესი ნაწილი უსწორმასწორო და უფსკრულებიანია, რომლებიც ძირითადად მყინვარების მოქმედების შედეგადაა წარმოქმნილი. პარკის ტერიტორიაზე ოთხი კლიმატური ზონა გამოიყოფა, რაც მისი სიმაღლის სხვადასხვა დონეებითაა განპირობებული. სწორედ სიამღლე განაპირობებს მცენარეთა და ცხოველთა გავრცელებასაც.

## იხილეთ აგრეთვე
*მსოფლიო მემკვიდრეობის ძეგლების სია აზიასა და ოკეანეთში

## რესურსები ინტერნეტში
* Information of *Department of National Parks and Wildlife Conservation, Nepal* 
* Official UNESCO website entry
* The World at Night: *Everest and Mysterious Star* 

კატეგორია:ნეპალის ეროვნული პარკები
კატეგორია:მსოფლიო მემკვიდრეობის ძეგლები ნეპალში
ჯანტარ-მანტარი

**ჯანტარ-მანტარი** — ობსერვატორია ინდოეთში. აგებულია 1727–1734 წლებში, რაჯასტანის რაჯას ჯაი სინგჰ II-ის მიერ ახლადდაარსებულ ქალაქ ჯაიპურში. ობსერვატორია ყველაზე დიდია მის მიერ აგებულ და დღემდე შემონახულ ობსერვატორიებს შორის. 

1948 წელს ჯანტარ-მანტარი გამოცხადდა ეროვნულ ძეგლად, ხოლო 2010 წელს  შეტანილი იქნა იუნესკოს მსოფლიო მემკვიდრეობის ძეგლების სიაში.

## იხილეთ აგრეთვე
* მსოფლიოს გარშემო ოთხმოცი საოცრებისთვის
* იუნესკოს მსოფლიო მემკვიდრეობის ძეგლები ინდოეთში
* მსოფლიო მემკვიდრეობის ძეგლების სია აზიასა და ოკეანეთში

## რესურსები ინტერნეტში
*Jantar Mantar (Jaipur) 
* Website for Jantar Mantar in Jaipur  - Biggest Stone Observatory in the World (Info)
*Architecture in the Service of Science 
*Eye See: Astronomical Architecture Of The Jantar Mantar 
*Jantar Mantar instruments with description

კატეგორია:რაჯასტანი
კატეგორია:მსოფლიო მემკვიდრეობის ძეგლები ინდოეთში
დანალექი ქანები

მინი|300პქ|ქვიშაქვა
**დანალექი ქანები** — ოკეანურ, ზღვიურ, ტბიურ აუზებში, ჭაობებსა და მდინარეებში დედამიწის ქერქის გამოფიტვისა და ვულკანიზმის პროდუქტების, აგრეთვე ორგანული ნაშთების დალექვისა და მათი დიაგენეტურ-კატაგენეტური გარდაქმნის შედეგად წარმოქმნილი ქანები. დანალექი ქანების წარმოშობა ანუ ლითოგენეზისი რთული და ხანგრძლივი პროცესია, რომელიც ეგზოგენური და ენდოგენური ფაქტორების ერთობლივი მოქმედებით ხორციელდება.

გეოტექტონიკური ნიშნების მიხედვით განარჩევენ გეოსინკლინურ, ბაქნურ ან გარდამავალი ზონის დანალექ ქანებს, ხოლო სედიმენტაციის გარემოს მიხედვით — ზღვიურ, ტბიურ, მდინარეულ, ჭაობის, მყინვარულ, ეოლურსა და სხვ.

ნივთიერი შედგენილობისა და წარმოშობის პირობების მიხედვით გამოიყოფა დანალექი ქანების სხვადასხვა ჯგუფი: მექანიკური ნალექები — 
კონგლომერატები, ბრექჩიები, ქვიშაქვები, (არკოზული, გრაუვაკული, ტუფიტური), ალევროლითები, პელიტოლითები; ქიმიური და ბიოგენური ნალექები — კირქვები, დოლომიტები, თაბაშირ-ანჰიდრიტები, ევაპორიტები, ლატერიტ-ბოქსიტები, სილიციტები, ფოსფორიტები, ნახშირები, საწვავი ფიქლები და სხვ.

დანალექი ქანების დამახასიათებელი ნიშანია შრეებრიობა (ასახავს დალექვის პირობებს). აგრეთვე განამარხებული ფლორისა და ფაუნის შემცველობა (განსაზრვრავს დანალექი ქანების გეოლოგიურ ასაკს, აუზის ფიზიკურ-ქიმიურ და ეკოლოგიურ პირობებს).

## იხილეთ აგრეთვე
* მაგმური ქანები 
* მეტამორფული ქანები

## რესურსები ინტერნეტში
* დანალექი ქანები ენციკლოპედია ბრიტანიკა 

## ლიტერატურა
* Основы литологии, 3 изд., Л., 1969;
* Логвиненко Н. В., Петрография осадочных пород, 2 изд., М., 1974.

კატეგორია:პეტროლოგია
საკმევლის მიწა

**საკმევლის მიწა** — ტერიტორია ომანში, საკმევლის გზაზე, დჰოფარის პროვინციაში. მოიცავს საკმევლის ხეებს და ქარავნის ოაზისის ნარჩენებს, რომელიც შუა საუკუნეებში საკმევლის ვაჭრობის გადამწყვეტი მნიშვნელობის მქონე ცენტრი იყო, დღეს კი მნიშვნელოვანი არქეოლოგიური ადგილია. 

2000  წელს, იუნესკომ საკმევლის მიწა მსოფლიო მემკვიდრეობის სიაში შეიტანა.

## იხილეთ აგრეთვე
*მსოფლიო მემკვიდრეობის ძეგლების სია არაბულ ქვეყნებში

## რესურსები ინტერნეტში
*UNESCO Frankincense Trail Site
* Frankincense Trail in Oman article 

კატეგორია:მსოფლიო მემკვიდრეობის ძეგლები ომანში
კატეგორია:ომანის გეოგრაფია
ლუმბინი

**ლუმბინი** (სანსკ. लुम्बिनी - მომხიბლავი) — სატაძრო კომპლექსი და ბუდისტი პილიგრიმების წმინდა ადგილი ნეპალში, ინდოეთის საზღვრის სიახლოვეს. ამ ადგილას, დედოფალმა მაიადევიმ შვა სიდჰართა გაუტამა, იგივე ბუდა გაუტამა, რომელმაც ბუდიზმის მოძღვრება ჩამოაყალიბა. იგი დაახლოებით ძვ.წ. 563 - 483 წლებში ცხოვრობდა. ლუმბინი ბუდისტი პილიგრიმების ოთხი უმნიშვნელოვანესი ადგილიდან ერთ-ერთია, ხოლო დანარჩენი სამი მათგანია - კუშინაგარი, ბოდჰგაია და სარნათჰი.

ლუმბინი ჰიმალაის მთისწინეთში მდებარეობს, კაპილავასტუს მუნიციპალიტეტიდან 25 კმ-ით აღმოსავლეთით, სადაც ბუდა თავისი ცხოვრების 29 წლამდე ცხოვრობდა. ლუმბინში მრავალი ტაძარი მდებარეობს, მათ შორისაა მაიადევის ტაძარი, ასევე ქვა, რომელზეც გამოსახულია ბუდას დაბადების სცენა.

კომპლექსი მოიცავს ბუდისტურ მონასტრებს, ტაძრებს, სტუპებს და სხვა მონუმენტებს.

აღსანიშნავია, რომ ყოველ ქვეყანას, სადაც გავრცელებულია ბუდიზმი, ლუმბინში საკუთარი ტაძრის აგება შეუძლია. ამის გამო, აქ მდებარეობს ტაილანდური, ჩინური, გერმანული, კამბოჯური და ა.შ. ტაძრები.

1997 წელს, იუნესკომ ლუმბინი მსოფლიო მემკვიდრეობის სიაში შეიტანა.

## იხილეთ აგრეთვე
*მსოფლიო მემკვიდრეობის ძეგლების სია აზიასა და ოკეანეთში

## გალერეა

Image:Lumbinibodhi.jpg|
Image:Birthplacebuddha.jpg|
Image:Asokalumbini.jpg|მეფე აშოკას წარწერა
Image:Lumbini pagoda.jpg
Image:Eternal_peace_flame_Lumbini.jpg|
Image:The World Peace Pagoda - Lumbini.jpg|მსოფლიო მშვიდობის პაგოდა
Image:Maya Devi Lumbini.jpg|მაიადევის ტაძარი
Image:Lumbini, eternal flame.jpg

## რესურსები ინტერნეტში
*Video guide to Lumbini Nepal 
*Entry on **Lumbini** in the Dictionary of Pali Proper Names
*WelcomeNepal.com: Lumbini 
*Buddhist studies: Pilgrimage: Lumbini - Birthplace of the Buddha 
*Lumbini Photo Gallery 
*Lumbini.info 
*WorldHeritageSite.org/Lumbini 

კატეგორია:ბუდიზმი
კატეგორია:მსოფლიო მემკვიდრეობის ძეგლები ნეპალში
ჩიტვანის ეროვნული პარკი

**ჩიტვანის ეროვნული პარკი** — პირველი ეროვნული პარკი ნეპალში, ყოფილი ჩიტვანის სამეფო პარკი. შეიქმნა 1973 წელს და უკვე 1984 წელს, იუნესკოს მსოფლიო მემკვიდრეობის სიაში შევიდა. პარკის ფართობი 932 კმ²-ია და მდებარეობს ნეპალის სამხრეთ ნაწილში, ტერაის ველზე, ჩიტვანის მუნიცილაპიტეტში. სიმაღლე ზღვის დონიდან მერყეობს 100 - 815 მეტრს შორის. 

დაცული ტერიტორიის ჩრდილოეთ და დასავლეთ ნაწილებში გაედინება მდინარე განდაკის სისტემა, რომელიც პარკსა და ადამიანთა დასახლებებს შორის ბუნებრივ საზღვარს წარმოადგენს. ტერიტორიის უდიდესი ნაწილი ჯუნგლებითაა დაფარული. 

პარკი ტურისტებისათვის ღიაა. შესაძლებელია სპილოებით და ჯიპებით გასეირნება.

Chitwan-Nashorn-12-2013-gje.jpg|
Chitwan-Elefanten-08-Bad-2013-gje.jpg|
Chitwan-Elefantencamp-04-Elefantenkuh mit Baby-2013-gje.jpg|
Chitwan-Elefantenritt-16-Mahud-2013-gje.jpg|
Chitwan-Vogelwelt-14-Morgenspaziergang-Vogel-2013-gje.jpg|
Chitwan-06-Rotwild-2013-gje.jpg|
Chitwan-12-Morgenspaziergang-Wasserlilien-2013-gje.jpg|
Chitwan-Boot-10-Sonnenuntergang-2013-gje.jpg|

## იხილეთ აგრეთვე
*მსოფლიო მემკვიდრეობის ძეგლების სია აზიასა და ოკეანეთში

## რესურსები ინტერნეტში
* Information of *Department of National Parks and Wildlife Conservation*, Nepal
* More details about establishment of Chitwan National Park 
* BirdLife IBA factsheet about Chitwan National Park 
* Vulture Breeding Centre in Chitwan National Park
* Tiger Tops Jungle Lodge
* Hotel Wildlife Camp 
* Nepal Tourism directory 

კატეგორია:ნეპალის ეროვნული პარკები
კატეგორია:მსოფლიო მემკვიდრეობის ძეგლები ნეპალში
ტახტი-ი-ბაჰი

**ტახტი-ი-ბაჰი** (*აგრეთვე ტახტბაი*) — ბუდისტური სამონასტრო კომპლექსი პაკისტანში, ჰუბერ-პაჰტუნჰავის პროვინციაში, ქალაქ მარდანიდან 15 კმ-ით მოშორებით. კომპლექსი ძვ.წ. I საუკუნით თარიღდება. ურდუს ენაზე *Takht* ნიშნავს *ტახტს*, *bahi* - *წყაროს*, *ნაკადულს*. მონასტერს ეს სახელი იმის გამო ეწოდა, რომ ის მდებარეობს ბორცვზე, რომელიც წყლით ნაკადულიდან მარაგდებოდა. 

კომპლექსის სიახლოვეს მდებარეობს პატარა თავდაცვითი ქალაქი, რომელიც ამავე ეპოქით თარიღდება. 

მიუხედევად არაერთი გამანადგურებელი შემოსევისა ამ ტერიტორიებზე,  ტახტ-ი-ბაჰი არაერთხელ გადაარჩინა დანგრევას მისმა ხელსაყრელმა, ბორცვზე მდებარეობამ, განსხვავებით ბევრი სხვა ადრეული ბუდისტური სამონასტრი კომპლექსისგან. 

კომპლექსის მიმდებარე ტერიტორია ცნობილია შაქრის ლერწმის დიდი პლანტაციებით.

1980  წელს, იუნესკომ ტახტი-ი-ბაჰი მსოფლიო მემკვიდრეობის სიაში შეიტანა.

## გალერეა 

File:Takht-i-Bahi 2006 1.jpg
File:Takht-i-Bahi2.jpg
File:Takht-i-BahiGesamt.jpg
File:Takht-i-Bahi1.jpg

## იხილეთ აგრეთვე
*მსოფლიო მემკვიდრეობის ძეგლების სია აზიასა და ოკეანეთში

## რესურსები ინტერნეტში
* Buddhist Ruins of Takht-i-Bahi and Neighbouring City Remains at Sahr-i-Bahlol
* UNESCO Periodic Report Summary
*Map of Gandhara archeological sites, from the Huntington Collection, Ohio State University (large file) 

კატეგორია:მსოფლიო მემკვიდრეობის ძეგლები პაკისტანში
ტაქსილა

მინი|255პქ

**ტაქსილა** (ურდ. ٹیکسلا) — ძველი ქალაქი პაკისტანში, პენჯაბის პროვინციაში. დღეს ის მნიშვნელოვანი არქეოლოგიური ძეგლია. მდებარეობს დედაქალაქ ისლამაბადიდან 32 კმ-ით ჩრდილო-დასავლეთით, ზღვის დონიდან 549 მეტრზე. 

ქალაქი აშენებულია განდჰარის სამეფოს პერიოდში. დღეს კომპლექსი ამ სამეფოს ქალაქ ტაქსასილის ნანგრევებსა მოიცავს, რომელიც ინდუიზმისა და ბუდიზმის მნიშვნელოვანი ცენტრი იყო. ტაქსასილას კვეთდა უმნიშვნელოვანესი სავაჭრო გზები. 

ალექსანდრე მაკედონელის ინდოეთის კამპანიის დროს, განდჰარის მეფე ხანგრძლივ ომს აწარმოებდა მეზობელი ინდოეთის მეფე პორომთან. სწორედ ამიტომ, ის მაკედონელთან ალიანსში შევიდა და ქალაქ ტაქსასილაში მიიპატიჟა. ეს უკანასკნელი პირადად იღებდა ინდოელებთან ბრძოლებში მონაწილეობას, სადაც დაეცა კიდეც. ამის შემდეგ, ძვ.წ. 175 წლიდან, ქალაქი ინდურ-ბერძნული სამეფოს შემადგენლობაში შევიდა.

1980 წელს, ტაქსილა იუნესკომ მსოფლიო მემკვიდრეობის სიაში შეიტანა.

## იხილეთ აგრეთვე
*მსოფლიო მემკვიდრეობის ძეგლების სია აზიასა და ოკეანეთში

## რესურსები ინტერნეტში
* Explore Taxila with Google Earth on Global Heritage Network 
* *Guide to Historic Taxila* by Professor Dr. Ahmad Hasan Dani in 10 chapters 
* "Taxila", by Jona Lendering 
* Some photos by Umayr Sahlan Masud 
* Taxila page  from punjab-info 
* Travel With Young – Taxila 한글 
*Map of Gandhara archeological sites, from the Huntington Collection, Ohio State University (large file) 
* "Taxila Museum and Jaulian Monastery", by Saadullah Bashir 
* http://www.world66.com/asia/southasia/pakistan/taxila/history 

კატეგორია:მსოფლიო მემკვიდრეობის ძეგლები პაკისტანში
პარმენიდე (პლატონი)

**პარმენიდე** (ბერძ. Παρμενίδης) — პლატონის ერთ-ერთი დიალოგი. პარმენიდე აღწერს ელეტიკური სკოლის ორი დიდი ფილოსოფოსის, პარმენიდესა და ძენონის და ახალგაზრდა სოკრატეს დიალოგს. შეხვედრის მიზეზი ძენონის მიერ პარმენიდესეული მონიზმის დაცვაა პლურალისტებისგან.

## რესურსები ინტერნეტში 
* Plato: *Parmenides* @ MIT Internet Classics Archive 
* Plato: *Parmenides* @ Project Gutenberg
* Plato's Parmenides and the Dilemma of Participation with an annotated bibliography
* Plato's Parmenides by Domenic Barbaniang

კატეგორია:ფილოსოფია
კატეგორია:პლატონის დიალოგები
Hitmixes

***Hitmixes*** — ამერიკელ პოპ მომღერალ და სიმღერების ავტორ ლედი გაგას მეორე EP, რომელიც გამოიცა 2009 წლის 25 აგვისტოს მხოლოდ კანადაში, ლეიბლზე Universal Music Canada. მასში შესულია 1980-იანი წლების ჰაუს მუსიკით შთაგონებული რემიქსები გაგას სადებიუტო ალბომიდან *The Fame* (2008). ალბომზე გაგამ ითანამშრომლა სხვადასხვა პროდიუსერებთან, მათ შორის RedOne-თან და Space Cowboy-სთან. ალბომმა კრიტიკოსების მხრიდან დადებითი შეფასება დაიმსახურა და დაიკავა მერვე პოზიცია ბილბორდის კანადის ალბომების ჩარტში.

## შემადგენლობა 
2008 წლის აგვისტოში გამოვიდა გაგას სადებიუტო ალბომი *The Fame*. რომლიდანაც გამოიცა ხუთი სინგლი — Just Dance, Poker Face, Eh, Eh (Nothing Else I Can Say), LoveGame და Paparazzi. იქიდან გამომდინარე, რომ Eh, Eh (Nothing Else I Can Say) არ გამოიცა როგორც სინგლი ჩრდილოეთ ამერიკაში, ამიტომ მისი რემიქსი არ არის ალბომში *Hitmixes*. დანარჩენი ოთხი სინგლი ყველა მოხდვა კანადის ცხელი ასეულის ტოპ სამში. ალბომისათვის გაგამს მთავარმა პროდიუსერმა RedOne გაარემიქსა სიმღერა Just Dance. ასევე ალბომში წარმოდგენილია Robots to Mars-ის, Chew Fu-ს, Space Cowboy-ის, Moto Blanco-ს და Guéna LG-ს რემიქსები. *Hitmixes* გამოცა მხოლოდ კანადაში კომპაქტ დისკის და ციფრული ჩამონატვირთის ფორმატით ლეიბლზე Universal Music Canada. ალბომში შესულია 1980-იანი წლების ჰაუს მუსიკით შთაგონებული რემიქსები. ამერიკელმა როკ მომღერალმა მერილინ მენსონმა მიიღო მონაწილეობა სიმღერა LoveGame-ის რემიქსში.

*ლედი გაგა – კომპოზიტორი, ვოკალი
*მერილინ მენსონი – ვოკალი
*ეიკონი – კომპოზიტორი
*რობ ფუსარი – კომპოზიტორი
*დ. ჰარისონი – პროგრამირება, პროდიუსერი, რემიქსის ავტორი
*ვინსენტ ჰერბერტი – A&R, აღმასრულებელი პროდიუსერი
*მარტინ კირსცენბაუმი – კომპოზიტორი, რემიქსის ავტორი, A&R

*ჯონ კოენი – კლავიშებიანი ინსტრუმენტი
*მოტო ბლანკო – პროგრამირება, პროდიუსერი, რემიქსის ავტორი
*რობერტ ორტონი – რემიქსის ავტორი
*საიმონ პოლი – დიზაინი
*RedOne – კომპოზიტორი
*ა. სმითი – პროგრამირება, პროდიუსერი, რემიქსის ავტორი
*ტონი იუგვალი – ინჟინერი

## ჩარტი 
## რესურსები ინტერნეტში 
*

## სქოლიო 
კატეგორია:ლედი გაგას EP-ები
კატეგორია:ლედი გაგას რემიქსული ალბომები
კატეგორია:2009 წლის EP-ები
კატეგორია:2009 წლის რემიქსული ალბომები
კატეგორია:Interscope Records-ის EP-ები
კატეგორია:Interscope Records-ის რემიქსული ალბომები
კატეგორია:რემიქსული EP-ები
ვარსკვლავური ომები: ძველი რესპუბლიკის რაინდები (სერია)

„**ვარსკვლავური ომები: ძველი რესპუბლიკის რაინდები**“ ( ან შემოკლებით KotOR) — კომიქსებისა და თამაშების სერია, რომელიც ეფუძნება ვარსკვლავური ომების სამყაროს ისტორიებს.

თამაშის პირველი ნაწილი შემუშავდა  BioWare-ის მიერ, ხოლო მეორე Obsidian Entertainment-მა შექმნა, LucasArts-ის დაკვეთით.

## კომიქსები 
მოქმედება კომიქსების ამ სერიაში მიმდინარეობს 3,964 წელს იავინის ბრძოლამდე.

## სქოლიო
ძველი რესპუბლიკის რაინდები
კატეგორია:ვარსკვლავური ვიდეო თამაშები
კატეგორია:ვიდეო თამაშების ფრენჩაიზები
თქმულებები ჯედაებზე: მონანიება

„**თქმულებები ჯედაებზე: მონანიება**“ () — ხუთნაწილიანი  სიუჟეტური თაღი ვარსკვლავური ომების კომიქსების სერიაში თქმულებები ჯედაებზე. მისი სცენარის ავტორია კევინ ჯ. ანდერსონი. პირველი ნომერი გამომცემლობამ Dark Horse Comics გაყიდვაში 2001 წლის 25 ივლისს გამოუშვა.

## სიუჟეტი 
ჰოგონის ხომალდი მოგზაურობს პლანეტა იავინ 4-ის ზედაპირზე. ჰოგონი უამბობს ულიკ ქელ-დრომას აქ დატრიალებული ამბების შესახებ. ულიკს ეს ადგილი არ მოსწონს. იგი საბოლოოდ რენ ვარზე დასახლდება.

ნომი სანრაიდერის შვილი, ვიმა, ტოვებს სახლს და მიემართება ულიკის საძებნელად. დედა მას სათანადო ყურადღებას არ უთმობს, ხოლო ვიმას სურს, ჯედაის ხელოვნებას დაეუფლოს. არაერთი თხოვნის შემდეგ ულიკი თანხმდება, შეასწავლოს ჯედაის საიდუმლოები, მიუხედავად იმისა, რომ წარსულში დაშვებული შეცდომების გამო თავს დამნაშავედ თვლის.

როდესაც ვიმას აკითხავს დედა, ჰოგონი კლავს ულიკს, იმ იმედით რომ სახელს გაითქვამს - ულიკი ხომ განთქმული დამნაშავეა. ასე თუ ისე, სიკვდილის წინ ულიკი დარწმუნდება, რომ იგი მხოლოდ იმისათვის გადარჩა, რომ სიცოცხლის ბოლოს ნომის შვილზე ეზრუნა.

## გამოცემები 
**მონანიება: ჯედაების შეკრება*
**მონანიება: მშვიდობის ძიება*
**მონანიება: შინ დაბრუნება*
**მონანიება: ჯედაის სასამართლო*
**მონანიება: ბატონი*

## რესურსები ინტერნეტში 
*ინფორმაცია Dark Horse-ის საიტზე #1-ის შესახებ 
*ინფორმაცია Dark Horse-ის საიტზე #2-ის შესახებ 
*ინფორმაცია Dark Horse-ის საიტზე #3-ის შესახებ 
*ინფორმაცია Dark Horse-ის საიტზე #4-ის შესახებ 
*ინფორმაცია Dark Horse-ის საიტზე #5-ის შესახებ 

კატეგორია:1998 წლის კომიქსები
კატეგორია:Dark Horse Comics-ის გამოცემები
კატეგორია:ვარსკვლავურ ომებზე დაფუძნებული კომიქსები
ჯონ ჯექსონ მილერი

**ჯონ ჯექსონ მილერი** (; დ. 12 იანვარი, 1968) — კომიქსების  ამერიკელი ავტორი და კომენტატორი. იგი ცნობილია „ვარსკვლავური ომების“ სამყაროსთან დაკავშირებული ისტორიებით, რომლებიც ძირითადად კომიქსების სახით იქნა გამოცემული. იგი ასევე სხვა კომიქსების ავტორიცაა, მათ შორის – ფილმის „ინდიანა ჯოუნსი და ბროლის თავის ქალის სამეფო“ კომიქსური ადაპტაციის.

## რესურსები ინტერნეტში 
* 
* 

## სქოლიო
კატეგორია:ამერიკელი მწერლები
კატეგორია:დაბადებული 1968
კატეგორია:ცოცხალი ადამიანები
როდინია

right|thumb|250px|შესაძლო მოვლენა, რომელიც 550 მლნ. წლის წინ დაფიქსირდა - როდინია ახლახან დაიშალა
**როდინია** () — ჰიპოთეზური სუპერკონტინენტი, რომელიც არსებობდა დაახლოებით პროტეროზოულში — კამბრიულისწინამდელ ეონში. წარმოიქმნა დაახლოებით 1,1 მლრდ. წლის წინ. იმ დროს დედამიწა შედგებოდა ერთი მთლიანი ხმელეთისა და ერთი მთლიანი ოკენანისაგან, რომელსაც მიროვია ეწოდებოდა. 

ხშირად, როდინია მიჩნეულია უძველეს ცნობილ სუპერკონტინენტად, თუმცა მისი პოზიცია და მოხაზულობა დღემდე დისკუსიის საგანს წარმოადგენს. 

გეოფიზიკოსების აზრით, როდინიამდე სხვა რამდენიმე სუპერკონტინენტიც არსებობდა. როდინიას შემდეგ დაშლილმა კონტინენტებმა მოასწრეს კიდევ ერთხელ გაერთიანება სუპერკონტინენტ პანგეას სახით, ხოლო შემდეგ კონტინენტები ისევ დაიშალა. სავარაუდოდ, მომავალში კონტინენტები კიდევ ერთხელ შეერთდებიან სუპერკონტინენტის სახით (პანგეა ულტიმა). როდინია დაახლოებით 750 მლნ. წლის წინ დაიშალა.

## იხილეთ აგრეთვე 
* ფილების ტექტონიკა
* პანგეა

## რესურსები ინტერნეტში 
* Dance of the Giant Continents 

 

კატეგორია:ისტორიული კონტინენტები
კატეგორია:სუპერკონტინენტები
გულის სუტრა

.]]
**გულის სუტრა** (სანსკ: प्रज्ञापारमिताहृदय *Prajñāpāramitā Hṛdaya*; ჩინ: 般若波羅蜜多心經 *banre Boluomiduo xinjing,* *პანჟე პუოლუომიტუო ჰსინ ჯინგ*; ტიბ: རིན་ཆེན་སྡེ,་ ვაილი: rin chen sde *რინჩენდე*) არის ცნობილი მაჰაჲანა ბუდისტური სუტრა; ძალიან პოპულარულია მაჰაიანურ ბუდისტებში მისი სიბრძნისა და მნიშვნელობის სიღრმის გამო. სანსკრიტული სახელი **პრაჯნჲაპარამიტა ჰრდაჲა** (rajñāpāramitā Hṛdaya) ითარგმნება: „ტრანსცენდენტული სრულყოფის სიბრძნის გული“. ბუდისტი მწერლისა და მთარგმნელის ბილ პორტერის თქმით, *გულის სუტრა* ყველაზე ცნობილი და პოპულარულია ბუდისტურ წერილთა შორის.

## შინაარსი
გულის სუტრა აღწერს ბოდჰისატტვა ავალოკიტეშვარას სწავლებებს. ავალოკიტეშვარა მიმართავს შარიპუტრას, მის ერთ-ერთ მოწაფეს, რომელიც წარმოადგენს „სრულყოფილი სიბრძნის“ ადრეულ ბუდისტურ სკოლას. ბოდჰისატტვა განსაკუთრებით უსვამს ხაზს — *„ფორმა სიცარიელეა, ხოლო სიცარიელე ფორმაა“* და სკანდჰებს სიცარიელის თანასწორად აცხადებს.

ამის შემდეგ ავალოკიტეშვარა საუბრობს რამდენიმე მთავარ ბუდისტურ დოგმაზე და ხსნის, რომ ისინი რეალობის მარტივი განმარტებებია, მაგრამ თავად არაა რეალობა და ამიტომ არ წარმოადგენენ სრულ ჭეშმარიტებას. სხვა სიტყვებით, ბუდისტი სწავლებათა სიტყვებსა და ტრადიციულ დოგმებს არ უნდა ეყრდნობოდეს. ბოდჰისატტვა, როგორც არქეტიპული ბუდისტი, ემხრობა სიბრძნის სრულყოფას, იღებს ყველაფერს ისეთად, როგორიც არის, ანუ  რეალობას პირდაპირ აღიქვამს.

ეს სრულყოფილი სიბრძნე თავმოყრილია *გულის სუტრას მანტრაში* ან *„მაჰამანტრაში“*:

**गते गते पारगते पारसंगते बोधि स्वाहा** — *გატე გატე პარაგატე პარასამგატე ბოდჰი სვაჰა*

რომელიც ნიშნავს სრულ გათავისუფლებას ილუზიისგან და ეგებება გასხივოსნებას.

## მაჰამანტრა
* ქართული ტრანსკრიფცია: გატე გატე პა:რაგატე პა:რასამ.გატე ბოდჰი სვა:ჰა:
* ლათინური დამწერლობა: *gate gate pāragate pārasaṃgate bodhi svāhā*
* დევანაგარი: गते गते पारगते पारसंगते बोधि स्वाहा
* ჰანგილი: 아제아제 바라아제 바라승아제 모지사바하 (aːdʒæ aːdʒæ baːraː aːdʒæ baːraː suŋ aːdʒæ moːdʒɪ saːbaːɦaː)
* ჩინური: 揭諦揭諦 波羅揭諦 波羅僧揭諦 菩提娑婆訶, ფინინი: Jiē dì jiē dì bō luó jiē dì bō luó sēng jiē dì pútí suōpó hē
* ტიბეტური დამწერლობა: ག༌ཏེ༌ག༌ཏེ༌པཱ༌ར༌ག༌ཏེ༌པཱ༌ར༌སཾ༌ག༌ཏེ༌བོ༌དྷི༌སྭཱ༌ཧཱ། (გა ტე გა ტე პა: რა გა ტე პა: რა სამ. გა ტე ბოდჰი სოჰა)
* IPA წარმოთქმა: ɡəteː ɡəteː paːɾəɡəteː paːɾəsəŋɡəte boːdʱɪ sʋaːɦaː

## სქოლიო
佛經讀誦MP3 

## იხილეთ აგრეთვე
* ავალოკიტეშვარა

კატეგორია:ბუდისტური მანტრები
კატეგორია:ბუდისტური ცნებები
ვერდენის ოპერაცია

მინი|მარჯვნივ|250პქ|ვერდენის ოპერაცია
**ვერდენის ოპერაცია** – ბრძოლა გერმანიისა და საფრანგეთის ჯარებს შორის ვერდენის გამაგრებული რაიონისათვის პირველი მსოფლიო ომის დროს. მიმდინარეობდა 21 თებერვლიდან 18 დეკემბრამდე.

## მსვლელობა 
გერმანიის უმაღლესმა სარდლობამ გადაწყვიტა 1916 წელს მთავარი დარტყმა მიეყენებინა დასავლეთის ფრონტზე ვერდენის სვერილისათის, რომელიც მთელი საფრანგეთის ფრონტის დასაყრდენი იყო. ვერდენის გამაგრებული რაიონის 112 კმ. ფრონტს საფრანგეთის რვა დივიზია იცავდა. გარღვევის უბნის მე-15 კმ-ზე ფრანგული 2 დივიზიის წინააღმდეგ გერმანიამ თავი მოუყარა6,5 დივიზიას. 21-25 თებერვალს მდინარე მეზის მარჯვენა ნაპირზე გერმანელთა შეტევას ფრანგებმა მედგარი წინააღმდეგობა გაუწიეს და გარღვევა არ მოხერხდა. მაშინ გერმანელებმა მთავარი დარტყმა მდ. მეზის მარცხენა ნაპირზე გადაიტანეს, მაგრამ არც ამას მოჰყოლია წარმატებები. მათ მხოლოდ 6-7 კმ-ით წაწიეს წინ. ივნისში გერმანელთა ჯარებმა კიდევ ერთხელ სცადეს ფრონტის გარღვევა, მაგრამ რუსეთის სამხრეთ-დასავლეთ ფრონტის წარმატებებმა და მოკავშირეთა შეტევამ მდინარე სომაზე აიძულა ისინი 2 სექტემბერს ვერდენთან თავდაცვაზე გადასულიყვნენ. 24 ოქტომბერს საფრანგეთის ჯარები კონტრშეტევაზე გადავიდნენ და 1917 წ. 20-26 აგვისტოსათვის ვერდენთან მთლიანად აღადგინეს მდგომარეობა. ვერდენის ოპერაციაში გერმანელებმა (50 დივიზია) დაკარგეს 600 ათ., ხოლო ფრანგებმა (65 დივიზია) 358 ათასი კაცი.

## რესურსები ინტერნეტში 
* Verdun Page – English+German 
* Info from firstworldwar.com
* Verdun book excerpt 
* Dutch/Flemish WW1 Forum 
* 
* 

## ლიტერატურა 
კატეგორია:პირველი მსოფლიო ომის ბრძოლები
კატეგორია:საფრანგეთის ისტორია
კატეგორია:გერმანიის ისტორია
კატეგორია:XX საუკუნის ბრძოლები
კატეგორია:1916 წლის ბრძოლები
ახალი კინდღი

**ახალი კინდღი** — სოფელი აფხაზეთის ავტონომიურ რესპუბლიკაში, ოჩამჩირის მუნიციპალიტეტში, შავი ზღვის ნაპირზე. თემის ცენტრი. ზღვის დონიდან 10 მ, ოჩამჩირიდან 15 კმ. 

ახალი კინდღი ადგილობრივი მნიშვნელობის კურორტია. ჰავა ზღვის ნოტიო სუბტროპიკულია. იცის რბილი უთოვლო ზამთარი და თბილი ზაფხული. ნალექები 1000-1200 მმ ნალექი წელიწადში.

## ლიტერატურა
## სქოლიო
კატეგორია:ოჩამჩირის მუნიციპალიტეტის სოფლები